**PROJEKT „PČELICE U VRTIĆU“**

**UVOD**

Pčela je simbol prirode u opasnosti.

Približiti djeci i njihovim obiteljima svijet pčela ne znači samo pričati o medu koji je dragocjen za ljude još iz antičkih vremena. Promišljati o pčelama znači istraživati jedno organizirano društvo sa hijerarhijskim uređenjem. Socijalni kontekst u kojem žive pčele upućuje na jedan fantastičan svijet bajke, fantazije i imaginacije koji se pretvara u stvarnost. Socijalni subjekti tog društvenog uređenja imaju svoje uloge s realnim i preciznim zadaćama. Svi zajedno uspijevaju kreirati jedan fascinantan i konkretan svijet od kojeg možemo indirektno učiti modele suživota i suradnje. Istraživati svijet pčela znači potaknuti djecu na refleksiju. Uočavanje poveznica između čovjeka i pčele, kao i prirodnu ravnotežu između čovjeka i prirode.

**OPĆI CILJEVI:**

* Odgojno-obrazovno povezivanje vrtića, obitelji i lokalne zajednice , promovirajući odgojno-obrazovnu povezanost između odgojitelja ,djece, roditelja i socijalnog okruženja.
* Sitematično i pažljivo poticati opserviranje prirodnih fenomena i pčela kao živih organizama temeljem postavljenih kriterija i hipoteza
* Razvijati znatiželju i istraživanje, postavljanje pitanja, diskusiju, konfrontiranje hipoteza, pojašnjavanje, razrješenja i inicijativu djeteta .
* Koristiti prikladan rječnik za opisivanje osobnih zapažanja i iskustva
* Otkriti snažnu povezanost između prirodnog okruženja i čovjeka
* Stvoriti pozitivan odnos prema životu, prirodi i zajednici

**SPECIFIČNI CILJEVI:**

Osnovni cilj Projekta je da se djeca upoznaju s pčelarstvom i socijalnim uređenjem pčela, kao i njihovom ulogom kao oprašivača

* Upoznati fundamentalnu važnost pčela kao univerzalnih bioindikatora za preživljavanje mnogih botaničkih vrsta
* Upoznati djecu sa svijetom pčela i pčelarstva
* Upoznati djecu sa jezikom (plesom) pčela
* Spoznati korisnost pčele u kontekstu ekosistema
* Razumjeti značaj pčele unutar ekosistema
* Upoznati proizvode pčela
* Naučiti razlikovati pčelu od ostalih kukaca
* Istražiti kako funkcionira zajednica pčela
* Upoznati djecu s koristima meda i ostalih pčelinjih proizvoda

**TEMELJNE ZADAĆE**

* Osloboditi djecu straha od uboda pčela
* Upoznavanje pčele opservirajući njihovu morfologiju
* Istraživanje morfologije cvijeća i načina na koji se reproducira cvijeće
* Uočiti u relaciju pčela i cvijeća u jednom ekološkom kontekstu
* Spoznati što je med i ostali produkti pčela , kako nastaju, koje su njihove karakteristike
* Spoznaja da kvaliteta meda ovisi o kvaliteti ambijenta u kojem žive pčele
* Razumjeti značaj pčelinjih proizvoda u kvalitetnoj prehrani

**OČEKIVANI ISHODI:**

* Prepoznavanje morfološke strukture i karakteristike pčela
* Poznavati ponašanje i životni ambijent pčela
* Poznavati sociološke karakteristike pčela
* Poznavati pčeline proizvode

**PROJEKCIJA RAZVOJA KOMPETENCIJA**

**OPĆE KOMPETENCIJE:**

* Sposobnost opservacije, primanje informacija iz okruženja
* Sposobnost stavljanja pojmova u relaciju
* Sposobnost za deskripciju
* Sposobnost otkrivanja i opserviranja realiteta

**SPECIFIČNE KOMPETENCIJE**

* Razvoj sposobnosti opserviranja pčela
* Razvoj sposobnosti uočavanja karakteristike pčela i njihovih proizvoda
* Ragrupirati i razvrstavati prema zadanom kriteriju pojmove vezane uz projektnu temu
* Rekonstruirati i reprezentirati pčelu različitim tehnikama
* Pronaći najznačajnije faze istraživačkih iskustva i reorganizirati ih
* Izraziti mišljenje i konfrontirati osobno mišljenje s manjom i većom skupinom djece
* Svjesno korištenje primjerenih jezičnih struktura vezanih uz projektnu temu

**METODOLOŠKI PRISTUP**

Tijekom planiranja dokumentacije odgojno-obrazovnog procesa i rekonstrukcije spoznajnih procesa promovirat ćemo konceptualnu elaboraciju iskustva i razvoj prvih socijalnih vještina kroz međusobnu interakciju u dijeljenju iskustava . Organiziranje i strukturacija vremena i prostora bit će u funkciji organizacije istraživačkih aktivnosti koje će se temeljiti na praćenju grupne dinamike i individualiziranom pristupu učenja. Pratiti ćemo razvoj sukcesivne strukturiranosti znanja i kompleksnosti procesa učenja . Učenje će biti organizirano tako da prati individualan pristup te organizaciju manjih i većih grupa djece. Ponudit ćemo aktivnosti opservacije i eksperimentiranja s ciljem emotivnog i fizičkog uključivanja djece

Odgojno-obrazovni proces biti će utemeljen na fleksibilnoj sukonstruciji procesa učenja, stoga ćemo projicirati moguće tematske smjernice koje će biti podložne promjeni sukladno smjeru dječjeg interesa:

Djeci će biti omogućena manipulacija tematskih didaktičkih materijala s ciljem poticanja istraživačkih aktivnosti djece

* Poticat će se opservacija biološkog materijala s ciljem razvoja razlikovnih karakteristika pčela u odnosu na druge insekte i žive organizme.
* Ostaviti ćemo prostor za dječja pitanja bez anticipacije odgovora
* Valorizirat ćemo individualan proces razmišljanja
* Uočit ćemo individualna i kolektivna istraživanja kroz kolektivnu opservaciju i diskusiju
* Aktivnosti će biti diferencirane u relaciji s dobi djeteta i u odnosu na individualne potrebe djeteta.
* Nećemo ispravljati pogrešku u zaključivanju već ćemo dopustiti samokorekciju.
* Osmislit ćemo praktične aktivnosti izrade zdrave hrane od meda ,kao i senzorne aktivnosti vezano za miris i ukus pčelinjih proizvoda
* Poticat ćemo učenje kroz naraciju i dramatizaciju
* Poticat ćemo ekspresivne i manipulativne aktivnost
* Poticat ćemo verbalno izražavanje djece
* Omogućit ćemo projekcije tematskih edukativnih filmova

**MATERIJALNI UVJETI RADA NA PROJEKTU**

Digitalni fotoaparat   
Unutarnji i vanjski prostori vrtića   
Ogledni biološki materijali  
Didaktički materijali specijalizirani prema različitim centrima  
Materijali za kreativno stvaralaštvo  
Tematski oblikovane sprave na vanjskom prostoru za tjelesne aktivnosti djece(košnice)

**MODALITETI VERIFIKACIJE**

Verifikacija odgojno-obrazovnog procesa temeljiti će se na dva aspekta:  
1.Verifikacija stjecanja koncepta i kompetencija temeljem individualnih kartica, kao i kartica za provjeru stupnja uključenosti u proces učenja, likovnih reprezentacija iskustvenog učenja te aktivnosti rekonstrukcije vođene konverzacije  
2.Biti će verificirani ponašajni modaliteti djece putem sistematične opservacije ponašanja u odnosu na materijale, instrumente i spontane doživljajne izričaje u situacijama koje nisu povezane s aktivnošću.

**KARTICE ZA PROVJERU**

Očekuje se pozitivno evidentiranje sljedećih aspekata:

* Aktivno sudjelovanje djece u aktivnostima opservacije, manipulacije i eksperimentiranja
* Poticanje individualne refleksiju koja promovira i oblikuje aktivnu spoznaju i perceptivnu spoznaju koja se prevodi u svjesno oblikovane reprezentacije vlastitog iskustva.
* Kartice će se koristiti kao poticaj za kolektivnu diskusiju unutar grupe koja omogućuje elaboriranu i heterogenu reprezentaciju.
* Projicirat ćemo aktivnosti utemeljene na istraživačkim aktivnostima strukturiranim temeljem individualnih karakteristika i karakteristika skupine

**PROJEKCIJA EVOLUTIVNOG TIJEKA PROJEKTA**  
Projekt pretpostavlja sljedeće ključne razvojne faze:

* Prezentacija projekta roditeljima
* Dan otvorenih vrata ( radionice, degustacije slastica od meda, izložbe fotografija i dječjih uradaka
* Refleksivni sastanci svih subjekata uključenih u rad na projektu
* Posjeti pčelara na vanjskom prostoru odgojnih skupina
* Humanitarne akcije čijim sredstvima ćemo promovirati bolje uvjete života djece u Africi

-„Medeni dan“ (priprema slastica na bazi meda za na i prodajnu izložbu)

-Novogodišnja humanitarna lutrija s pčelinjim proizvodima paralelnom

projektu „Moj afrički prijatelj“

* Izložba dječjih radova i aktivnosti za roditelje
* Medijska prezentacija organizacije izložba, radionica i svečanosti s ciljem promoviranja značaja pčela na vanjskom prostoru
* Timsko planiranje odgojitelja
* Analiza proživljenog iskustva učenja temeljem brainstorminga svih odgajatelja uključenih u realizaciju Projekta
* Suradnja s Udrugom pčelara Bujštine-Aliarum
* Izlet pojedinačnih obitelji ili zajednički (sukladno epidemiološkoj situaciji) u Beeland, gdje se nalazi niz planinskih kućica – apartmana u Mozirju, malom slovenskom gradiću na sjeveru, specifične arhitekture – u obliku pčelinjih saća!

**PARTNERI NA PROJEKTU**1.Pčelarske udruge iz regije   
2.Suradnja sa s Univerzitetom Alberta u Kanadi (Zoom predavanje prof.dr.sc. Tomislava Terzina, molekularnog biologa i autora knjige "Medonosna pčela" za roditelje i odgojitelje )  
3.Suradnja s Klubom umirovljenika i starijih osoba Zamet-izrada pčela (povezivanje Zoomom ili na vanjskom prostoru)   
4.Izdavanje slikovnice –suradnja sa nagrađenim književnikom Igorom Knizekom   
5.Suradnja sa nagrađenim pjesnikom Valeriom Orlićem i glazbenikom Ivanom Simićem Himna pčelica   
6.Tematska predstava koju će predškolci izvoditi u suradnji s glumicom Anamarijom Drezga na gostovanju u vrtićima i školi Srdoči  
7.Povezivanje i suradnja na projektu sa Dječjem vrtićem Snješko i Dječjem vrtićem Luna   
-Izvedba predstave predškolaca  
-zajednički susreti odgajaelja –predstavljanje Projekta

**ZAKLJUČAK**

Radom na projektu osnažiti ćemo spoznaju svih subjekata odgojno-obrazovnog procesa da je pčela kao najvažniji oprašivač nezaobilazni čimbenik u razvoju polja poljoprivrede pa je time i najvažniji element u održavanju ekosistema. Poticat ćemo razumijevanje da je očuvanje bioraznolikosti fundamentalno za opstanak živih bića .Poticati ćemo djecu na promišljanje kako i oni i njihove obitelji mogu doprinijeti oporavku populacije pčela.Osvijestiti ćemo da trovanje pesticidima otežava opstanak pčela te da su pčelari prijatelji pčelama koji im pomažu u nevolji,a one im one im za tu skrb i ljubav uzvraćaju medom i ostalim darovima